
COMUNICAT DE PRESĂ 
 „Suport educațional și formativ pentru doctoranzi și tineri cercetători în pregătirea inserției în piața muncii”

Universitatea „Alexandru Ioan Cuza” din Iași, în calitate de beneficiar, împreună cu partenerul Academia Romana - Filiala Iași anunță începerea implementării proiectului cu titlul „Suport educațional și formativ pentru doctoranzi și tineri cercetători în pregătirea inserției în piața muncii”, cod MySMIS 153322, cofinanţat din Fondul Social European prin Programul Operaţional Capital Uman 2014-2020, Axa prioritară - Educație și competențe, Prioritatea de investiții – 10.iv. Îmbunătățirea utilității sistemelor de educație și formare pentru piața muncii, facilitarea trecerii de la educație la muncă și consolidarea sistemelor de educație și formare profesională și a calității lor, inclusiv prin mecanisme pentru anticiparea competențelor, adaptarea programelor de învățământ și crearea și dezvoltarea de sisteme de învățare bazate pe muncă, inclusiv sisteme de învățare duale și de ucenicie.

Obiectivul general al proiectului este ”Cresterea competitivității și a performanței profesionale a doctoranzilor și cercetatorilor postdoctorat de la Universitatea „Alexandru Ioan Cuza” din Iași în vederea inserției pe piața muncii urmare acordării sprijinului financiar, a formării de competențe de cercetare avansată cu componentă aplicativă, precum și a dobândirii de competențe transversale”.

Rezultatele preconizate în cadrul proiectului vizează 117 persoane (studenți doctorat/ cercetători postdoctorat) care beneficiază de sprijin prin programe doctorat/postdoctorat. 

Proiectul se va implementa în cadrul Universității „Alexandru Ioan Cuza" din Iași, situată în localitatea Iași, Bulevardul Carol I nr. 11, cod poștal 700506 și în cadrul Academia Romana - Filiala Iași.

Valoarea totală a proiectului este de 5,683,624.49 lei, din care valoarea eligibilă nerambursabilă este de 5,520,445.41 lei (4.831.080,86 lei contribuția FSE și 689.364,55 lei din bugetul național). 
Valoarea totală eligibilă solicitant: 5,302,810.81 lei
Valoarea totală eligibilă partener: 380,813.68 lei
Valoarea totală contribuție proprie partener: 163,179.08 lei

Durata de implementare este de 18 de luni. 

Proiect cofinanţat din Fondul Social European prin Programul Operaţional 
Capital Uman 2014-2020

